30. ΒΑΣΙΛΙΚΟΝ ΔΙΑΤΑΓΜΑ της 7 Ιουν./7 Ιουλ. 1962 (ΦΕΚ Δ΄ 83) Περί διαπλατύνσεως και τροποποιήσεως στοών εις τίνας οδούς των Αθηνών και επιβολής όρων δομήσεως. Έχοντες υπ’ όψιν τας διατάξεις του από 17 Ιουλ. 1923 Ν.Δ/τος «περί σχεδίων πόλεων κλπ.», ως μεταγενεστέρως ετροποποιήθησαν και συνεπληρώθησαν και ειδικώτερον των αρθρ. 3, 9 και 70 αυτού, τας διατάξεις του από 8.9.1923 Δ/τος «περί καθορισμού της κατά το άρθρ. 3, του από 17.7.1923 Ν.Δ/τος «περί σχεδίων πόλεων κλπ. προθεσμίας» (ΦΕΚ 257/Α΄) και το ότι η κατά το Δ/μα αυτό προθεσμία παρήλθεν άπρακτος, την υπ’ αριθ. Α.  77960/21.11.1961 απόφασιν του Υπουργού Δημ. Έργων «περί εξουσιοδοτήσεως του Υφυπουργού Δημοσίων Έργων δι’ άσκησιν αρμοδιοτήτων» (ΦΕΚ 419/Β΄) και ιδόντες τας υπ’ αριθ. 631/1961 του Συμβουλίου Δημοσίων Έργων (Τμήμα Μελετών), 696/1961 και 23/1962 του Συμβουλίου Δημοσίων Έργων (Τμήμα Οικισμού) συμφώνους γνωμοδοτήσεις, ως και την υπ’ αριθ. 293/1962 γνωμοδότησιν του Συμβουλίου Επικρατείας προτάσει του Ημετέρου επί των Δημοσίων Έργων Υφυπουργού, απεφασίσαμεν και διατάσσομεν: Άρθρ.1.-Εγκρίνομεν την διαπλάτυνσιν και τροποποίησιν των στοών εις τα τμήματα των κάτωθι οδών της πόλεως των Αθηνών α)εις αμφοτέρας τας γωνίας της οδού 28ης Οκτωβρίου (Πατησίων) κατά την συμβολήν της μετά της Λεωφόρου Ελευθερίου Βενιζέλου (Πανεπιστημίου), β)εις αμφοτέρας τας γωνίας της οδού Αιόλου κατά την συμβολήν της μετά της Λεωφόρου Ελευθερίου Βενιζέλου, γ)εις τας τρεις γωνίας της διασταυρώσεως της οδού Σταδίου μετά της οδού Αιόλου τας βλεπούσας ανατολικώς, δυτικώς και βορείως, δ) εις την βλέπουσαν βορειοδυτικώς γωνίαν της Λεωφόρου Ελευθερίου Βενιζέλου μετά της εις αυτήν συμβαλλούσης οδού Θεμιστοκλέους, ε)εις την γωνίαν την δημιουργουμένην λόγω κάμψεως της Λεωφόρου Ελευθερίου Βενιζέλου μεταξύ των οδών Εμμ. Μπενάκη και Αιόλου, ως εμφαίνεται εις το, υπό του Γενικού Διευθυντού Δημοσίων Έργων, τεθεωρημένον δια της υπ’ αριθ. Ε.15209/1962 πράξεως αυτού σχετικόν πρωτότυπον διάγραμμα, υπό κλίμακα 1:500 ούτινος συνοπτικόν αντίτυπον δημοσιεύεται κατωτέρω. Αρθρ.2.-1.Εις τον υπόγειον χώρον των κατά το αρθρ. 1 του παρόντος διαπλατυνομένων τμημάτων των στοών, απαγορεύεται οιαδήποτε κατασκευή εις βάθος τριών και ήμισυ (3,50) μέτρων από της στάθμης του πεζοδρομίου, πλην κλιμάκων κατασκευαζόμενων υπό του Δημοσίου ή του Δήμου προς χρήσιν του κοινού. 2.Εις τον υπόγειον χώρον των στοών επί των τμημάτων των οδών: α)Αιόλου εκατέρωθεν, από οδού Σταδίου μέχρι Ελευθερίου Βενιζέλου β)Ελευθερίου Βενιζέλου, επ’ αμφοτέρων των οικοδομικών γραμμών, και δια μεν την προς νότον βλέπουσαν, από οδού Θεμιστοκλέους μέχρι της πλατείας Ομονοίας, δια δε την προς βορράν βλέπουσαν, από της γωνίας της δημιουργουμένης λόγω κάμψεως μεταξύ των οδών Εμμ. Μπενάκη και Αιόλου, μέχρι της πλατείας Ομονοίας και επί ζώνης πλάτους 6 μέτρων τουλάχιστον από της οικοδομικής γραμμής, απαγορεύεται η τοποθέτησις υποστηλωμάτων και οιαδήποτε άλλη κατασκευή εις βάθος 3,50 μέτρων από της στάθμης του πεζοδρομί(Αντί της σελ. 490,23(δ) Σελ. 490,23(ε) Τεύχος 445-Σελ. 129 Σχέδιο Πόλεως Αθηνών Πειραιώς 23.Ε.α.29-30 ου, πλην κλιμάκων κατασκευαζομένων υπό του Δημοσίου ή του Δήμου προς χρήσιν του κοινού. 3.Εις αμφοτέρας τας ως άνω περιπτώσεις δεν ισχύουσιν αι διατάξεις του εδαφ. β΄ της παρ. 4 του άρθρ. 2 του από 5 Σεπτ. 1956 Β.Δ/τος «περί τροποποιήσεως του σχεδίου Αθηνών και κατασκευής στοών» (ΦΕΚ 208 Α΄). Άρθρ.3.-Επιτρέπεται η κατασκευή υπογείων καταστημάτων, εχόντων πρόσοψιν προς τους διαμορφουμένους κατά τας παρ. 1 και 2 του άρθρ. 2 του παρόντος υπογείους χώρους. Εις τον αυτόν επί των Δημοσίων Έργων Υφυπουργόν, ανατίθεμεν την δημοσίευσιν και εκτέλεσιν του παρόντός Δ/τος. (Ακολουθεί διάγραμμα) 